ང་རང་སྒེར་གྱི་ལྟ་སྟངས་ཐོག་ནས་ཞུས་ན།བོད་མི་ཚོས་གཅིག་སྒྲིལ་གྱི་དམ་བཅའ་དེ་༧གོང་ས་མཆོག་ལ་ཕུལ་བ་མ་གཏོགས་བོད་མི་ནང་ཁུལ་ཕན་ཚུན་དབར་བཞག་པ་ཞིག་མིན་སྙམ།རྒྱུ་མཚན་དེ་འདྲའི་དབང་གིས་གུས་དང་གུས་འདྲ་བའི་མི་ཉུང་ཤས་ཤིག་ལ་དགའ་ལྡན་ཕོ་བྲང་དང་བོད་མིའི་བསྟན་སྲིད་འཛིན་སྐྱོང་དབར་གྱི་འབྲེལ་བ་མུ་མཐུད་གནས་རྒྱུ་གལ་ཆེན་པོ་ཡིན་པའི་མཐོང་ཚུལ་བྱུང་བ་རེད།གཅིག་བྱས་ན་སེམས་འཚབ་དེ་དག་སྙིང་སྟོབས་ཆུང་དྲགས་པ་དང་ཕུགས་རྒྱང་རིང་པོར་བལྟ་མི་ཐུབ་པའི་སྐྱོན་ཆ་ཡིན་སྲིད་སྙམ་པ་བཅས་ནི་ཞོར་འཕྲོས་ཙམ་ཡིན།